CELEX: 62018TN0548
Language: da
Date: 2018-09-18 00:00:00
Title: Sag T-548/18: Sag anlagt den 18. september 2018 — Helbert mod EUIPO

26.11.2018   
            
            
               DA
            
            
               Den Europæiske Unions Tidende
            
            
               C 427/85
            
         
      Sag anlagt den 18. september 2018 — Helbert mod EUIPO
      (Sag T-548/18)
      (2018/C 427/112)
      Processprog: engelsk
      
         Parter
      
      
         Sagsøger: Lars Helbert (Alicante, Spanien) (ved advokat H. Tettenborn)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Sagsøgerens påstande
      
      
                  —
               
               
                  Annullation af afgørelsen truffet af udvælgelseskomitéen for den almindelige udvælgelsesprøve EUIPO/AD/01/17 (1) af 1. december 2017 og af 7. marts 2018 om ikke at opføre sagsøgeren i databasen over beståede ansøgere i dens endelige form efter EUIPO’s afslag af 8. juni 2018 på sagsøgerens klage i henhold til vedtægtens artikel 90, stk. 2.
               
            
                  —
               
               
                  EUIPO tilpligtes at betale en passende erstatning efter Rettens skøn til sagsøgeren for det ikke-økonomiske tab, som denne har lidt som følge af udvælgelseskomitéens afgørelse, og
               
            
                  —
               
               
                  EUIPO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at udvælgelseskomitéens sammensætning og kontinuitet var behæftet med fejl, som direkte resulterede i, at bedømmelsen manglede sammenhæng og i tilsidesættelse af princippet om lige muligheder, ligebehandlingsprincippet og princippet om objektivitet ved bedømmelserne, i strid med punkt 3.1 og punkt 2.4 i de generelle regler for almindelige udvælgelsesprøver.
               
            
                  2.
               
               
                  Andet anbringende om, at udvælgelseskomitéen ikke foretog en komparativ bedømmelse af ansøgeren, i strid med forpligtelsen til at overholde ligebehandlingsprincippet, princippet om lige muligheder og princippet om objektivitet ved bedømmelsen i henhold til punkt 2.4 i de generelle regler for almindelige udvælgelsesprøver.
               
            
                  3.
               
               
                  Tredje anbringende om anlæggelse af åbenbart urigtige skøn ved bedømmelsen af ansøgerens præstation i interviewet om generelle og særlige kompetencer.
               
            
                  4.
               
               
                  Fjerde anbringende om, at udvælgelseskomitéen tilsidesatte meddelelsen om almindelig udvælgelsesprøve EUIPO/AD/01/17 samt ligebehandlingsprincippet, princippet om lige muligheder og princippet om objektivitet ved bedømmelsen.
               
            
         (1)  EUT C 9 A, s. 1.